Lavrov Tramp va Putinning G20’dagi yana bir ehtimoliy uchrashuvi haqida hazil qildi

Rossiya tashqi ishlar vaziri Sergey Lavrov AQSh va Rossiya yetakchilari Vladimir Putin hamda Donald Trampning G20 sammiti davomidagi uchrashuvlari soniga aloqador ma'lumotga izoh bera turib, Putin va Tramp sammitda “uch marotabadan ham ko‘proq uchrashishlari mumkin edi”, deya ma'lum qildi.
“Ular uch marotabadan ham ko‘proq uchrashishlari mumkin edi”, - deya ma'lum qilgan Lavrov NBC’ga bergan intervyusida.
Shuningdek, Lavrov yana bir uchrashuv qayerda o‘tkazilishi mumkinligi bo‘yicha ham hazil qilgan.
“Balki, ular hojatxonaga ham birga borishgan”, - degan hazil qilib Rossiya TIV rahbari. 
Avvalroq qator OAV: Putin va Tramp G20’da “maxfiy” uchrashuv o‘tkazishganini xabar qildi. Tramp esa Putin bilan “maxfiy” uchrashuviga oydinlik kiritdi. Oq uy Putin va Trampning “maxfiy” uchrashuvi haqidagi xabarlarni Rossiyaga qarshi jazavaning davom etishi, deb baholadi.